b'\n_START_ARTICLE_\nOperacija Lete\xc4\x8da preproga\n_START_PARAGRAPH_\nOperacija Lete\xc4\x8da preproga (angle\xc5\xa1ko Operation Magic Carpet, znana tudi pod imenom Operacija na krilih orlov, angle\xc5\xa1ko: Operation On Wings of Eagles) je naziv za v tajnosti vodeno selitveno akcijo jemenskih Judov iz Jemna v Izrael._NEWLINE_Operacija je potekala med junijem 1949 in septembrom 1950, v okviru te pa je bilo z letali\xc5\xa1\xc4\x8da jemenskega mesta Aden s pomo\xc4\x8djo britanskih in ameri\xc5\xa1kih letal opravljenih okoli 380 letov v Izrael.\n_START_SECTION_\nOzadje operacije\n_START_PARAGRAPH_\nLeta 1947 je Organizacija zdru\xc5\xbeenih narodov ustanovila neodvisno dr\xc5\xbeavo Izrael, kar je v Jemnu spro\xc5\xbeilo oster odziv javnosti. Muslimanski skrajne\xc5\xbei so v Adnu ubili 82 Judov in uni\xc4\x8dili ve\xc4\x8d stanovanjskih prostorov judovskih dru\xc5\xbein. V za\xc4\x8detku leta 1948 so lokalne oblasti krivdo za umor dveh muslimanskih jemenskih deklet obto\xc5\xbeile judovsko skupnost. Slednja je postala ekonomsko in socialno izolirana, judovske trgovine in podjetja so bila uni\xc4\x8dena.'